Document ID: /roh_data/filtered/fineweb-2-filterrobots_roh.jsonl.gz/9416

Il nov film resta fidaivel a l’istorgia originala da Johanna Spyri. Alain Gsponer ha desistì d’aspects moderns ni midadas. Il film è vegni filmà tranter auter a Sur ed a Bravuogn, dus bels lieus sco culissa da film ed ina buna reclama per il Grischun.
La rolla da la Heidi vegn giugada da Anuk Steffen ed il Peter vegn giugà da Quirin Agrippi. Sco ulteriurs acturs èn Bruno Ganz, Hannelore Hoger e Maxim Mehmet da la partida. Els giogan fitg bain lur rollas ed oravant tut ils uffants persvadan.
Il film vegn mussà en Svizra, Germania ed Austria. Premiera Grischuna è ils dus da december a Cuira.